cyanic-selkie/wikianc huggingface dataset:
Caraboctonidae
Utseende
thumb|left|300px| Hadrurus arizonensis sett ovenfra Ganske store (i alle fall opptil 15 centimeter), slanke skorpioner. Kroppen er hvelvet. Pedipalpene (klørne) er ganske kraftige med lange fingre, ofte gule på farge. Brystplaten (sternum) som sitter mellom beina er bred og femkantet. Halen er ganske lang, ofte gul og med lange, utstående hår.
Levevis
Disse skorpionene lever mest i tørre områder og er utbredte i ørkenstrøk. De kan leve nokså lenge. Noen arter, særlig den store Hadrurus arizonensis, er populære som kjæledyr.
Farlige arter
Stikkene fra Caraboctonidae kan være smertefulle, men er regnet som ufarlige for mennesker.
Utbredelse
Familien er utbredt i Amerika fra det sørvestlige USA sørover, inkludert Galápagos-øyene.
Karl Friedrich Zörgiebel
Karl Friedrich Zörgiebel (født 30. september 1878 i Mainz, død 14. mars 1961 i Mainz) var en tysk sosialdemokratisk politiker. Zörgiebel var politipresident i Köln, Berlin og Dortmund.
Bakgrunn
Zörgiebel var sønn av en fabrikkarbeider. Han tok folkeskolen i hjembyen Mainz og begynte deretter i lære som bøttemaker. Fra juli 1897 til april 1900 avtjente han sin verneplikt, blant annet på krigsskipet «Kaiserin Augusta». Deretter var han igjen i arbeid som bøttemaker.
Tidlig politisk virke
Zörgiebel ble i 1900 fagforeningsmedlem og året etter medlem av Sozialdemokratische Partei Deutschlands (SPD). I 1905 ble han formann for SPD-valgkretskommisjonen for Mainz-Oppenheim, i 1907 ble han forretningsfører for bøkkerforbundet i Mainz.
Han flyttet i 1908 til Köln, der han ble Gauleiter i bøkkerforbundet. I oktober 1910 ble han så SPD-distriktspartisekretær for øvre Rheinprovinz, først i Koblenz og fra 1912 atter i Köln. Under første verdenskrig tjenestegjorde han i den tyske marine fra 1914 til 1917.
Mellomkrigstiden
Under novemberrevolusjonen på tampen av og etter verdenskrigen var han medlem av arbeider- og soldatrådet i Köln og nestformann i arbeider- og soldatrådet i den øvre Rhinprovinsen. Fram til 1919 var han også medlem av sentralrådet for den tyske sosialistiske republikk. Deretter tilhørte han til 1921 den grunnlovsgivende prøyssiske Landsforsamling, hvor han var fraksjonsleder. I juni 1920 ble han innvalgt i Riksdagen fra valgkretsen Koblenz-Trier; der satt han frem til mai 1924.
Politipresident
Han var politipresident i Köln til september 1926, da han med virkning fra 1. oktober ble utnevnt til politipresident i Berlin.
I Berlin gikk han inn for et mer moderne trafikksystem. I hans tid ble det for eksempel innført trafikklys.
I hans tid som politipresident ble det mer utpreget at de tradisjonelle maidemonstrasjonene kom til sammenstøt mellom medlemmer av Nationalsozialistische Deutsche Arbeiterpartei (NSDAP) og av Kommunistische Partei Deutschlands (KPD). Det ble fryktet at de kunne bli ille i 1929, og den 21. mars 1929 ble det derfor gitt et demonstrasjonsforbud for Preussen. Dette var det politiet som skulle håndheve.
I Berlin fulgte titusener KPDs opprop til 1. mai-demonstrasjoner. Det kom til uroligheter som i ettertid er blitt betegnet som «Blutmai», blodige mai. Etter anvisning fra Zörgiebel og den prøyssiske innenriksminister Albert Grzesinski gikk politiet rigorøst frem mot demonstrantene, og drepte i løpet av få dager 32 demonstranter og ikke-deltagende som bodde i områdene det ble aksjonert i. Den 3. mai 1929 ble det ilagt forbud mot KPDs militante, uniformerte kamporganisasjon, Roter Frontkämpferbund (RFB). Forbudet ble kort etter utvidet til hele Det tyske rike. Fra 3. til 6. mai 1929 ila Zörgiebel også et «trafikk- og belysningsforbud» i to av Berlins bydeler, Wedding og Neukölln. Disse tiltakene ble vurdert som uforholdsmessige, og ble kritisert fra både politisk og politimessig hold.
Fra kommunistenes side ble Zörgiebel betegnet som «arbeidermorder».
I november 1930 ble Zörgiebel pensjonert.
Etter at Dortmunds politipresident Lübbring døde høsten 1931, ble Zörgiebel kalt til å etterfølge ham. Han tiltrådte 6. desember. Han var blant de ganske få sosialdemokratiske embedsmenn som ikke var blitt avsatt etter det såkalte Preußenschlag. Dette turde i stor grad skyldes Zörgiebels gode kontakter til konservative politikere.
Også i perioden i Dortmund havnet han i den politiske skuddlinjen. Nasjonalsosialistene la ham den såkalte Schwanenwall-affæren til last. Dortmunds politi hadde trengt seg inn i NSDAPs partikontorer. Kommunistene kritiserte ham for kampene i nydelen Nordmarkt, da to personer ble skutt.
Under nasjonalsosialismen
Umiddelbart etter den nasjonalsosialistiske maktovertagelse i 1933 ble Zörgiebel avskjediget. Han flyttet til Köln, der han ble arrestert i september 1933 og sendt til Konzentrationslager Brauweiler og holdt i arrest i fire måneder. Deretter måtte han forlate byen.
Han flyttet da til Mainz. Der ble han overvåket av Geheime Staatspolizei (Gestapo), og i 1937 ble han fratatt sitt pass.
Etterkrigstiden
Etter annen verdenskrig tok han del i gjenoppbyggingen av politiet. Han ble i 1945 SPD-formann i Mainz, og var fra 1947 til 1949 Landespolizeipräsident i Rheinland-Pfalz. den 16. juli 1949 ble han pensjonist.
Volumetrisk pakkemaskin
Volumetrisk pakkemaskin er et forholdsvis enkelt apparat beregnet på å pakke f.eks. kunstgjødsel, mais eller ris i stadariserte sekker på f.eks. 50 kilo. Apparatet, eller maskinen, er basert på det prinsipp at at gitt volum tilsvarer en gitt vekt. Pakkemaskinen består av en silo og et justerbart kammer hvor den ene vegg kan flyttes og på den måten endre kammerets volum, alt i henhod til den spesifikke vekt på det som skal pakkes. Over kammeret er det en silo hvor bulklasten bli tømt.
En volumetrisk pakkemaskin er mobil og lett flyttbar og brukes oftest i forbindelse med import av bulkvarer. Den typiske anvendelse er pakking av ris eller kunstgjødsel som importeres under hjelpeprogram gjennom bistandsorganisasjoner og Verdens matvareprogram Pakkeaskinen plasseres i havner, nær skipsiden slik at skipets kraner kan benyttes. Bulklasten tømmes over i siloen rett over kammeret. Når kammeret er fullt stenges tilførsel og man åpner til sekken som er plassert under.
Maskinen ble utvikket ved Norsk Hydros (nå Yara)s kunstgjødselfabrikk på Herøya"
Pakkemaskinen betjenes av et lag på tre til fire personer og er ikke avhengig av tilførsel av elektrisitet eller annen kraftkilde, med mindre det brukes en håndholdt symaskin, ellers kan sekkene syes for hånd.
Ganon
Bakgrunn
Ganon sin historie er uklar og det er ikke mye man vet om hans fortid. Han blir imidlertid som oftest fremstilt som en mektig kjeltring med en sterk tørst etter makt. I løpet av spillene er hans bakgrunn og personlighet blitt mer fordypet. Tidligere var han bare en nådeløs antagonist, mens han i The Wind Waker er mer kompleks og har et tydelig motiv om å ville kontrollere Hyrule.
I andre spill, slik som Twilight Princess og Ocarina of Time, er han en stormannsgal tyv med ønske om herredømme over hele verden. Andre spill viser ham som en urgammel ondskap som søkes gjenopplivet av sine støttespillere.
Ganondorf fikk sitt originale navn i spillet A Link to the Past. I Ocarina of Time var han som et menneske med det navnet, inntil han ble transformert til monsteret kalt Ganon på slutten av spillet. I noen tilfeller blir derfor Ganon brukt om hans form som et griseliknende vesen, mens Ganondorf blir brukt for hans menneskelige form. I tillegg blir han også i noen spill gitt ekstra titler, slik som «Great King of Evil» (ondskapens store konge) eller «King of Darkness» (mørkets konge). I Twilight Princess er han i dyreform kjent som «Dark Beast Ganon» (Ganon, det mørke beistet) og i menneskeform blir han kalt for «Dark Lord Ganondorf» (Ganondorf, mørkets herre). I sin første opptreden i The Legend of Zelda var navnet hans stavet Gannon.
The Legend of Zelda
Ganon dukket første gang opp i NES-spillet, The Legend of Zelda, hvor han angriper Hyrule og stjeler Triforce of Power (Maktens trekraft), som han bruker til å overrenne landet med uhyrer. Senere kidnapper han Prinsesse Zelda og låser henne inne i sitt tilholdssted på Death Mountain. Han er sisteboss og hovedskurken i dette spillet.
The Adventure of Link
I The Adventure of Link dukker han bare opp hvis man får «Game Over», og da vises bildet hans på skjermen i det siste spillet. Handlingen følger hovedsakelig Ganons støttespilleres forsøk på å gjenopplive ham ved å bruke Links blod.
A Link to the Past
I dette spillet blir det sagt at Ganon med sin hær av røvere fant en vei inn i Golden Land (også kjent som Sacred Realm), der Triforce (Trekraften) dvelte. Så snart de hadde klart å komme inn her, drepte Ganon sine følgesvenner og rørte Trekraften med «blodplettete hender». Hans ønske om å erobre verden forvandlet Golden Land til et mørkt vrengebilde, kjent som Dark World (Den mørke verden). Med Trekraften kunne Ganon lokke til seg andre vesener og personer inn i denne mørke verdenen, hvor de ble forvandlet til uhyrer som Ganon bygde opp en hær av. Med den forsøkte han å angripe Hyrule, men landets riddere klarte sammen med de syv vismennene å forsegle Ganon og den onde hæren hans i Dark World.
Ganon sendte da en liten del av sin ånd, trollmannen Agahnim (en prest i den japanske versjonen) til Hyrule. Han styrtet kongen og transporterte vismennenes etterkommere til det såkalte Pyramid of Power (Maktens pyramide) hvor de ble holdt som fanger, til Link klarte å beseire Ganon med Mestersverdet og spesielle sølvpiler. Med Trekraften kunne han deretter gjenoppbygge Hyrule og gjenopplive alle de som Ganon hadde drept.
Ocarina of Time
I Ocarina of Time har Ganon fått sin egen bakgrunnshistorie. Han er en Gerudo, et folkeslag som kun består av kvinner, men som får en mann født blant dem hvert hundrede år. Ifølge deres lov blir denne mannen konge. I tidsperioden hvor spillet finner sted, er Ganon en slik og er derfor konge over Gerudoene. I tidslinjen er dette Ganons første opptreden, og går under sitt originale navn Ganondorf.
Ganondorf får vite om legenden om Trekraften og forsøker å finne de gjenstandene som trengs for å åpne inngangen til dens hvilested, Sacred Realm (Det hellige riket). Han klarer derimot ikke dette, men det gjør Link, og når han åpner døren, finner han Mestersverdet og blir frosset i tid. Døren blir dermed stående åpen og Ganondorf kommer seg slik inn i Sacred Realm, hvor han finner Trekraften. Han er imidlertid bare i stand til å få en av de tre delene av den, Triforce of Power (maktens trekraft), fordi det var den delen han trodde mest på. De to andre delene gikk inn i de to personene som representerte deres navn; Link og Prinsesse Zelda.
Med sin del av Trekraften erobrer Ganondorf Hyrule og Link forblir frosset i tid i syv år. Link må da vekke de syv vismennene, siden de har makt til å fordrive Ganondorf fra Hyrule. Link må derfor finne de syv templene de representerer og vekke dem. Men Ganondorf kidnapper den siste vismannen, Prinsesse Zelda selv, og tvinger Link til å konfrontere ham direkte. Med de kraftige lyspilene og det legendariske Mestersverdet beseirer Link Ganondorf, og tårnet hans raser sammen. Men Triforce of Power holdt ham i live, og han bryter seg ut av ruinene. Gal av raseri bruker han kreftene sine til å transformere seg til et gigantisk griseaktig monster, Ganon. Etter å ha blitt svekket etter en lang kamp greier de syv vismennene under ledelse av Zelda å forsegle Ganon i Sacred Realm, men han beholder eierskapet over sitt Triforce of Power og sverger hevn.
Oracle of Ages og Oracle of Seasons
I disse to spillene var Ganon den skjulte siste bossen som var blitt gjenopplivet av Ganons pleiemødre, søstrene Twinrova. Dette skulle de få til ved å forårsake sorg i Labrynna, ødeleggelse i naboriket Holodrum og fortvilelse ved å ofre Prinsesse Zelda. Ritualet blir imidlertid avbrutt når Link redder Zelda og Twinrova ofrer derfor seg selv i stedet, med det resultat at Ganon blir gjenopplivet som et lavintelligent beist, kun oppsatt på ødeleggelse og ute av stand til å erindre noe annet enn raseri.
The Wind Waker
I The Legend of Zelda: The Wind Waker er Ganondorf igjen hovedskurken. År etter Ocarina of Time greide Ganondorf å komme seg løs fra fangenskapet i Sacred Realm, og begynte nok en gang å ta over Hyrule, men denne gangen kom det ingen helt for å stoppe ham. For å redde riket fra Ganon tok tilslutt de tre gudinnene og oversvømte Hyrule. Dette dannet det store havet som dekker verden i Wind Waker. Mye av kraften hans var dessuten forseglet i Mestersverdet, som nå var i Hyrule Castle på bunnen av havet.
Han tok etterhvert over en gammel piratbase, Forsaken Fortress, og bosatte seg der. Han begynte da å lete etter de to andre delene av Triforce, visdom og mot, som han visste var hos Link og Zeldas etterkommere. Som første skritt i planen sendte han en monsteraktig fugl, Helmaroc King, for å kidnappe alle jenter med alveører i håp om å finne Zelda. En av jentene han kidnapper er Aryll, Links søster, og dette fører til at Link sniker seg inn i fortet for å redde henne. Etter å ha klatret opp mot det høyeste tårnet der jentene blir holdt fanget kommer Helmaroc King overraskende på Link og fanger ham med klørne sine. Den tar Link til Ganondorf, som bare får fuglen til å kaste ham til sjøs.
Etter hvert kommer Link seg ned til Hyrule og finner Mestersverdet. Han invaderer Forsaken Fortress nok en gang og beseirer Helmaroc King. Link og Ganondorf møtes igjen i huset hans på toppen av tårnet. Der avslører Ganondorf at mesteparten av hans krefter var låst vekk av Mestersverdet, og i det samme Link trakk det opp ifra pidestallen slapp han fri alle hans krefter. Dessuten hadde han sørget for å uskadeligjøre det hellige sverdet ved å drepe vismennene som gav det sin kraft for lenge siden. Ganondorf tar fram sitt eget sverd og skal til å drepe Link, men han blir distrahert av Tetra som hopper oppå ham og begynner å angripe fjeset hans. Ganondorf overmanner henne raskt, men når hans Triforce of Power resonerer med hennes Triforce of Wisdom skjønner han at endelig har funnet Zelda. Før han får gjort noe mer blir begge to reddet av Quill og Komali, og før han får sukk for seg kommer Valoo og flamberer hele toppen av tårnet.
Melodi Grand Prix 2010
Melodi Grand Prix 2010 var den 48. utgaven av Melodi Grand Prix, Norges nasjonale uttaking til Eurovision Song Contest. 21 sanger deltok i tre delfinaler og Siste sjanse. Av disse kom åtte til finalen 6. februar 2010 i Oslo Spektrum i Oslo. Vinneren ble «My Heart Is Yours», framført av Didrik Solli-Tangen og skrevet av Hanne Sørvaag og Fredrik Kempe. Solli-Tangen representerte Norge på hjemmebane i Eurovision Song Contest 2010 i Telenor Arena på Fornebu i Bærum, der ble han nummer 20 med 35 poeng.
Ganon
The Wind Waker
Hans eget land, Gerudo ørkenen, var et hardt og ugjestmildt land, og folket hans led daglig under den vonde ørkenvinden. Han lengtet etter de grønne engene i Hyrule og den milde vinden som fór over den, og var misunnelig på de som levde der. Han overmanner Link og slår ham nesten bevisstløs. Så bruker han kraften sin til å påkalle de to andre Triforce delene i Link og Zelda, og Triforce danner seg. Ganondorf gir sitt ønske til Triforce om at Hyrule skal gjenoppstå fra havet og skal tilhøre ham, men før han rekker å røre ved det kommer Kongen ham i forkjøpet. Kongen ønsker da at Hyrule skal vaskes vekk, og at Link og Zelda skal ha en fremtid. Da slår luftboblen rundt Hyrule hull, og vann flommer ned. Idét Triforce vender tilbake til himlene og det gamle riket forsvinner for godt, får Ganondorf et sammenbrudd, og ler hysterisk i sinne og vantro. Planene hans har slått feil igjen, og nå har han virkelig mistet alt. I sitt sinne bestemmer han seg for å utfordre verdien av Triforce's makt ved å drepe Link og Zelda. Han trekker sine to sverd og går til angrep.
Melodi Grand Prix 2010
Sendingene
Etter Alexander Rybaks seier i Eurovision Song Contest 2009 var interessen rundt Melodi Grand Prix langt høyere enn vanlig. NRK mottok rundt tusen bidrag i den åpne konkurransen, rundt tre ganger så mange som året før. Dette var per da også det høyeste antall bidrag som hadde kommet inn til konkurransen. Juryen med Per Sundnes i spissen, plukket ut 21 av låtene til å delta i Melodi Grand Prix 2010.
Ganon
The Wind Waker
Link og Zelda må samarbeide for å beseire ham. Zelda beskyter ham med lyspilene mens Link angriper ham med Mestersverdet. Til slutt kjører Link sverdet inn i skallen hans, noe som forsteiner ham. Han, Kongen og Hyrule forsvinner da under bølgene og Link og Zelda drar ut for å finne det landet som skal bli det nye Hyrule.
Four Swords Adventures
Ganon har i dette spillet fått en helt ny livshistorie og er sistebossen i spillet. Som den unge gerudoen Ganondorf, stjeler han et gyllent relikvie som gir ham enorme krefter. Med dette våpenet begynner han så å ta kontroll over stadig større deler av Hyrule. Som i Wind Waker må Link og Prinsesse Zelda samarbeide for å beseire ham.
Twilight Princess
Etter et mislykket forsøk på å ta over Hyrule ble Ganondorf tatt til fange, fengslet og forsøkt henrettet i Arbiter's Grounds. Vismennene tok et magisk sverd og sendte det rett inn i brystet hans, men dette var ikke nok til å drepe ham. Til vismennenes forskrekkelse så de at han hadde Triforce of Power, og at han greide å bryte seg løs av lenkene sine. Han drepte umiddelbart vann-vismannen med bare hendene, og viste en blodtørst som aldri var blitt sett fra ham før. De andre vismennene aktiverte Mirror of Twilight for å sende ham til Twilight Realm før han kunne gjøre mer skade, men dette var bare et lite tilbaketrekk for Ganondorf.
Han tok formen av en stor, flammeaktig kule med sitt ansikt på og utga seg for å være en gud for Zant, som var sønderknust akkurat da. Han gav ham sin kraft og tok bolig i kroppen hans, og da tok han over Twilight Realm og forvandlet Midna, som hersket da, til et gnomeaktig vesen. Så begynte han å ta over Hyrule ved å dekke store deler av landet med Twilight, som gjorde landet dystert og fylt med farlige skyggevesener.
Melodi Grand Prix 2010
Sendingene
Også på artistsiden var det stor interesse dette året, og høsten 2009 gikk spekulasjonene høyt i media om hvem som skulle delta. Da NRK offentliggjorde deltakerne i desember, var det også mange kjente navn i startfeltet. Popbandet A1, Venke Knutson, Maria Arredondo, Maria Haukaas Storeng, Heine Totland og Gaute Ormåsen var noen av de kjente artistene som deltok. Keep of Kalessin skrev også Melodi Grand Prix-historie ved å bli det aller første metallbandet som deltok i konkurransen. Den doble Eurovision-vinneren Rolf Løvland var dessuten tilbake som låtskriver.
Åtte av de 21 låtene endte opp i finalen, og startrekkefølgen ble trukket direkte på NRK2 fire dager før finalen. Seerne stemte i to omganger, først stemte de fire låter videre til gullfinalen, før seerne stemte på nytt blant de fire gullfinalistene. I tillegg til seernes telefon- og SMS-stemmer var det fire fagjuryer i avstemningen. Den store vinneren ble Didrik Solli-Tangen og «My Heart Is Yours». Han fikk dermed representere Norge på hjemmebane i Eurovision Song Contest.
Ganon
Twilight Princess
Etter å ha blitt sterk nok forlot han Zant og dannet sin egen kropp igjen. Etter at Link hadde fjernet all Twilight over Hyrule kapslet han Hyrule Castle inn i en barriere mens han fortsatte å bygge om slottet til sitt eget. Han kidnappet nok en gang Zelda og hadde henne som gissel i tronsalen, hvor han ødela den store statuen av gudinnene.
Melodi Grand Prix 2010
Resultat i finalen
'''Oslo Spektrum, Oslo, lørdag 6. februar 2010'''
Ganon
Twilight Princess
Etter å ha drept Zant og Midna hadde lært seg å beherske Fused Shadows brøt hun og Link seg inn i slottet. Etter å ha kommet seg til toppen og tronsalen møtte de endelig Ganondorf, som satt på tronen. Han brukte da kreftene sine til å ta bolig i Zelda, og brukte henne til å angripe Link. Han angrep på samme måte som i Ocarina of Time der Link måtte slå magien hans tilbake på ham selv. Etter å ha blitt svekket bruker Midna Fused Shadows til å fjerne Ganondorf fra Zeldas kropp. Etter dette gjør han seg om til Ganon, med en mye mer dyrisk form enn før. Når han blir slått nok en gang gjør han seg om til en stor flammekule igjen, og Midna teleporterer Link og Zelda bort før hun prøver å slåss mot ham selv. Men Ganondorf var altfor sterk, og Hyrule Castle endte opp sprengt i filler.
Melodi Grand Prix 2010
Avstemning i finalen
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. De tre delfinalestedene og Siste sjanse-byen hadde hver sin fagjury som ga 2 000, 4 000, 6 000 og 8 000 poeng til de fire gullfinalistene. Etter fagjuryene ble telefon- og SMS-stemmene presentert. Seernes stemmer ble delt inn i fem ulike geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Ganon
Twilight Princess
Link og Zelda ble transportert til Hyrule Field, og Ganondorf fant dem med en gang. Med hesten sin prøvde hand å gallopere dem begge ned, men lys-åndene tok dem til sikkerhet og ga dem lyspilene for å kunne skade ham. Så måtte de nok en gang samarbeide for å slå ham på hesterygg. Etter å ha blitt beskutt og skadet med Mestersverdet faller Ganondorf av hesten sin, men kommer seg straks opp igjen. Han stenger seg selv og Link inn i en barriere for å ha en siste kamp, hvor han bruker det magiske sverdet vismennene prøvde å drepe ham med. Link slår ham etterhvert til bakken og sender Mestersverdet rett inn i det åpne såret hans i brystet. Han overlever, men rekker bare si noen ord før hans Triforce of Power forsvinner fra hånden hans. Øynene hans glanser over til hvitt og han ser ut til å dø stående.
Melodi Grand Prix 2010
Delfinale 1
'''Hangar E, Ørland hovedflystasjon, Ørland, fredag 8. januar 2010''' * «Rewind Love» kom på femteplass, men fikk en ny mulighet i Siste sjanse. Årsaken var at den var blant de to femteplassene med flest stemmer.
Ganon
Super Smash Bros.
I Super Smash Bros. er Ganondorf en av de sterkeste og tyngste spillerene. Bevegelsene hans er tatt fra Captain Falcon, men er mye tregere og sterkere.
Melodi Grand Prix 2010
Delfinale 2
Bodø Spektrum, '''Bodø, lørdag 16. januar 2010''' * «Life Is Here Today» kom på femteplass, men fikk en ny mulighet i Siste sjanse. Årsaken var at den var blant de to femteplassene med flest stemmer.
Ganon
Super Smash Bros.
I Super Smash Bros. Brawl er hans Final Smash å forvandle seg til Ganon og knuse motstanderne sine på kort tid.
Melodi Grand Prix 2010
Delfinale 3
'''Skien fritidspark, Skien, lørdag 23. januar 2010'''
Ganon
Super Smash Bros.
I Brawls historiemodus "The Subspace Emissary" arbeider Ganondorf, Bowser og Wario for Master Hand, med Ganondorf som nestkommanderende. Han jobber mest bak scenene, og viser seg ikke før i en holografisk sending hvor han setter øya Isle of the Ancients til å selvdestrueres. Den resulterende eksplosjonen lager et stort nok hull i verden til å bringe et gigantisk kanonskip til Smash verdenen, som han og Bowser hadde gjort store ødeleggelser med hadde ikke Kirby ødelagt hovedkanonen og sprengt skipet. Ganondorf og Bowser returnerer da til Subspace for å møte Master Hand, men Ganondorf forråder Bowser og gjør ham til et Trofé med en Dark Cannon. Når han da skal rapportere til Master Hand viser det seg at han har blitt kontrollert av Tabuu, personifiseringen av Subspace, av lystråder hele tiden. Ganondorf angriper Tabuu i sinne, men blir lett slått tilbake og forvandlet til et trofé. Mens han faller treffer han Master Hand og slår ham til bakken, noe som bryter lystrådene på ham og befrier ham. Han prøver også å angripe Tabuu, men er for svekket og blir lett beseiret. Senere finner Bowser troféet av Ganondorf og begynner å banke det opp brutalt som hevn. Litt etterpå blir han funnet av Link og Zelda som gjenoppliver ham, med en liten hodepine. Han bestemmer seg da for å hjelpe resten av heltene i den siste kampen mot Tabuu, og i slutten står han sammen med de andre karakterene og ser på den nye soloppgangen.
Melodi Grand Prix 2010
Siste sjanse
'''Sarpsborghallen, Sarpsborg, lørdag 30. januar 2010'''
Ganon
Super Smash Bros.
Dette er den første og eneste gangen Ganondorf har hjulpet sine fiender med å beseire en mye større motstander.
Melodi Grand Prix 2010
Siste sjanse
Deltakerne var tredje- og fjerdeplassene fra de tre delfinalene. De to siste plassene gikk til de to femteplassene som hadde fått prosentmessig flest telefonstemmer.
Ganon
Skyward Sword.
Ganondorf opptrer ikke i Skyward Sword. men det blir hintet til hans bakgrunn. Etter at link vant over Demis i den siste kampen, kastet Demise en forbannelse over Link og Zelda, som gjorde at de ble gjenfødt i en evig sirkel. Helt til Demise sitt hat viste seg i fysisk form som ingen andre en Ganondorf.
Melodi Grand Prix 2010
Hendelser
Den suverene vinneren i finalen ble Didrik Solli-Tangen og «My Heart Is Yours», men det var Bjørn Johan Muris «Yes Man» som ble konkurransens største hit. «Yes Man» lå på VG-lista i 17 uker, hvorav seks uker som nummer én. Sammen med Wenche Myhres «La meg være ung» fra 1964 er dette den største listesuksessen til en ikke-vinner i Melodi Grand Prix gjennom tidene. «My Heart Is Yours» lå sju uker på lista, med en andreplass som beste notering.
«Heart» ble «hard»
Etter finalen ble Didrik Solli-Tangens engelskuttale en stor snakkis. Sangeren uttalte t-en i «heart» som en d, altså «my hard is yours». I amerikansk-engelsk kan riktignok t-en høres ut som en d i løpende uttale, men uttalen ga uansett sangtittelen en helt ny mening, noe også pressen og Twitter-kommentatorer visste å ha moro med. Solli-Tangen selv tok kritikken med godt humør og lovte å ta et uttalekurs, og i den internasjonale finalen sang han med en distinkt t-lyd i «heart». T-skjorteselskapet Probat trykket også opp egne t-skjorter med teksten «My hard is yours», som også Didrik Solli-Tangen brukte fram mot den internasjonale finalen.
Rekordstor interesse
Interessen rundt årets konkurranse var rekordhøy, noe som skyldtes at Norge var vertskap for Eurovision Song Contest 2010. Før finalen omtalte pressen Melodi Grand Prix hele 3 317 ganger, noe som var tidenes rekord. Billettsalget til delfinalene og finalen var også historisk høyt, og rett før jul var det solgt fem ganger så mange billetter som året før. Dette året var det også 50 år siden den første norske finalen ble arrangert, og NRK spilte på den høye interessen ved å følge oppladningen og sendingene tett både på radio og nett. NRK P1 sendte mer enn ti timer med vorspielsendinger under konkurransen, og VGTV hadde også egne sendinger før og under hver delfinale og finale. Ørland skrev også historie som det minste stedet som har arrangert en delfinale. For første gang deltok også Forsvaret i arrangementet, siden delfinalen ble arrangert i en av hangarene ved Ørland hovedflystasjon. Hangaren er bygget for å huse NATOs AWACS-overvåkingsfly.
Den stjernespekkede deltakerlista fikk positiv oppmerksomhet i pressen, og til og med den legendarisk sarkastiske Eurovision-kommentatoren Jostein Pedersen var strålende positiv: «Det er så mange artige kombinasjoner her. Dette lover veldig godt. Uten å ha hørt en tone, er jeg er imponert over bredden.» sa den ellers så kritiske kommentatoren til VG Nett. Han var imidlertid ikke like positiv til programleder Per Sundnes og kåret ham til «Norges dårligste programleder». Kommentaren gjorde at NRK Nordland valgte å terminere sommerjobb-kontrakten de hadde med Pedersen.
Seersuksess
Finalen ble sett av 1 369 000 seere. Selv om dette var ned fra 1 519 000 året før, er dette likevel et av de høyeste seertallene for en norsk finale etter 1993. Også delfinalene hadde høye seertall. Ørland, Bodø og Skien samlet henholdsvis 985 000, 1 154 000 og 958 000 seere. Delfinalen fra Bodø er fremdeles den mest sette delfinalen i Melodi Grand Prix noensinne. Siste sjanse hadde 960 000 seere i første del, og 1 056 000 seere i andre del.
Mohl
Mohl:
Se også
Моль (значения)
Jeonju
Jeonju (Jeonju-si) er en by i provinsen Nord-Jeolla i Sør-Korea.
Byen er provinshovedstad i Nord-Jeolla.
Karst (Slovenia-Italia)
Karst (slovensk: Kras, italiensk: Carso, tysk: Karst), også kalt Klassisk Karst eller Karstplatået, er et platå av kalkstein sørvest i Slovenia, som strekker seg inn i nordøstlige områder av Italia. Det ligger mellom Vipavadalen, de lave Vipavskaåsene, de vestligste delene av Brkiniåsene, Triestebukta og en kort del av den italienske grensen mellom Triestebukta og elven Vipava. Den vestlige grensen til Karst er en gammel etnisk grense mellom italienere og slovenere. Regionen er opphavet til det geologiske begrepet karst.
Platået stiger brått opp fra de omkringliggende områdene, bortsett fra den sørøstre siden der det ikke er så bratt. Platået heller svakt fra sørøst til sørvest og ligger i snitt 334 meter over havet. Siden Karst har en bratt side ut mot Adriaterhavet er platået i mye mindre grad påvirket av det milde klimaet som havet gir til de omkringliggende områdene. Tidligere var den dominerende vegetasjonen eik, men i dag er det furuskoger. Skogene dekker bare en tredjedel av Karst. Mye av pålene som holder Venezia oppe kommer fra tømmer fra dette området.
Broadway News
Broadway News var en popgruppe fra Oslo som ble startet rundt 1978.
Karst (Slovenia-Italia)
Det meste av Karst ligger sørvest i Slovenia og dekker 429 km² og har omtrent 19 000 innbyggere fordelt på rundt 100 bosetninger. Byen Sežana er den største byen på slovensk side av grensen, der blant annet dikteren Srečko Kosovel ble født. Andre byer er Divača, Dutovlje og Komen. Štanjel er en pittoresk landsby på toppen av nordkanten av platået.
Broadway News
Vokalist i starten var Mikkel Magnus. Allerede i 1979 sa han takk for seg og ble erstattet av Lage Fosheim som ny vokalist og tekstforfatter. Broadway News fremsto som sekstett, bestående av Lage Fosheim, Steinar Engdal, Trond Ødegård, Torstein Bieler, Tommy Aaslie og Jan Erik Løken i tillegg til dansere: Maiken Nielsen, Kirsti Dahl og Gry Sandland.
Karst (Slovenia-Italia)
Naturforhold, som boravinden (burja), og det lokale levesettet har formet arkitekturen i Karst, som består av enkle, men veldefinerte former. Karst er kjent for vinen som produseres her, kalt teran, samt spekeskinken prosciutto (Karst prosciutto). Et av de største turistsentrene i området er Lipica.
Broadway News
Først vant de Oslo-finalen i NM i rock i Chateau Neuf/Oslo, og 30. juli 1979 seiret de i den TV-sendte landsfinalen på Jordal Amfi. Broadway News trakk fulle hus landet over med sin new wave-inspirerte symforock og sitt koreograferte sceneshow, ikke ulikt det amerikanske bandet The Tubes. Ødegård ga seg etter debuten, og da andrealbumet kom ut var bandet blitt en kvintett uten dansere. De dro rundt i Norge og spilte til dans og holdt vanlige konserter.
Møhlen
Møhlen (Möhlen, Moehlen):
Broadway News
I 1981 ble gruppen oppløst, men Fosheim dro det hele i gang igjen med ny besetning: Bjørn Kristensen, Bengt Olsson, Eivind Rølles, Kjell Trøsvik og Kjetil Rindal. Nå ville Fosheim prøve ut nye musikalske ideer ved hjelp av latin­amerikanske rytmer. I september forelå første resultat i form av singlen «Morgenda'n er vår»/«Se på meg» – en forsmak på albumet Banco.
Broadway News ble endelig oppløst i 1982, etter tre album. Fosheim og Rølles gjorde stor suksess allerede året etter, som The Monroes. Mikkel Magnus og Torstein Bieler har begge gitt ut soloalbum, og Bieler var seinere involvert i så forskjellige musikalske sammenhenger som People, Ute til lunch og Sons of Angels. Bengt Olsson ble en del av Lumbago og seinere Home Groan. Broadway News deltok på samleplaten Blodige strenger i 1982.
MY «Tysso»
MY «Tysso» er en motoryacht bygget i 1917 av båtbygger Ole Oma i hans båtbyggeri på Døso ved Leirvik, Stord. Hun ble bygget for Danmarks konsul i Bergen, Christian Magnus Kjær (1865–1935), til en avtalt pris på 4 000 kr. Oma hadde tidligere drevet båtbyggeriet Oma Boat Building i Seattle og M/Y «Tysso»s design er basert på lystbåtene Oma fikk bygget i USA.
M/Y «Tysso» er 58 fot lang og 10 1/2 fot bred og bygget i eik og furu med overbygg i mahogni. Motoryachtens innredning ble bygget med tanke på størst mulig komfort, med salonger, soverom, kjøkken, w.c., mannskapslugar og et stort maskinrom med plass til en kraftig motor på 100 Hk. Malerarbeidet ble utført av J. Kattetvedt og K. Risan på Leirvik.
M/Y «Aluminium»
Etter noen år som eier solgte båten til Glomfjord Smelteverk i Nordland. I den forbindelse ble styrehuset forlenget til den fasong det har idag. Etter at sinksmelteverket i Glomford ble kjøpt av staten på tvangsauksjon i 1924 ble motoryachten solgt videre til de store industribedriftene i Odda. Båten ble brukt som lystbåt og skyssbåt mellom Odda og Granvin. Tilreisende direktører, styremedlemmer kunne fra 1935 ta tog direkte til Granvin med Hardangerbanen. Det Norske Nitridaktieselskaps aluminiums­fabrikk i Tyssedal fikk driftsansvaret og båten fikk navnet M/Y «Aluminium».
M/Y «Tysso»
Etter at A/S Tyssefaldene overtok drifts- og eieransvaret i 1949 ble båtens motor skiftet og innredningen modernisert. Båten endret nå også navn til M/Y «Tysso». Tidlig på 1960-tallet fikk M/Y «Tysso» ny lettbåt i mahogni, også den bygget av Ole Oma. Behovet for en passasjerbåt opphørte etterhvert og i 1987 ble båten solgt tilbake til Oma Baatbyggeri AS. I 1995 ble motorcruiseren solgt til Tysso AS i Norheimsund som ønsket å bruke motoryachten i reiselivssammenheng. Båten ble i 1997 oppført på Riksantikvarens liste over verneverdige fartøy. Norsk Vasskraft- og Industristadmuseum eier i dag M/Y «Tysso» og fartøyet har vært til restaurering ved Hardanger Fartøyvernsenter fra 2005. Sommeren 2009 ble båten sjøsatt ved Fartøyvernsenteret.
KylieFever2002: Live in Manchester
KylieFever2002: Live in Manchester er en DVD filmet på en konsert i Manchester den 4. mai 2002 under Kylie Minogues turné KylieFever2002.
Informasjon
Den DVD inneholder en konsert på 2 timer, en bak-kulissene-dokumentar på 30 minutter, projeksjoner av sangene «Cowboy Style», «Light Years»/«I Feel Love», «I Should Be So Lucky» og «Burning Up», og et fotogalleri.
KylieFever2002: Live in Manchester nådde nummer seksten på den amerikanske Billboard-videolistene.
The Rogues of London
The Rogues of London er en britisk stumfilm fra 1915, regissert av Bert Haldane.
Handling
Sønnen til en geistlig redder en hushjelp fra selvmord.
Og hun redder ham, når han blir anklaget for å ha drept elskerinnen til en kjeltring.
Borgerskole
En borgerskole var en skole opprettet i byene i Norge fra slutten av 1700-tallet. Grunnen var opplysningstidens ideer om å tilby utdanning som passet bedre for byens borgerskap enn det latinskolen kunne. Viktige fag i borgerskolen var skriving, regning, bokholderi, levende språk og naturfag. Borgerskolene var svært forskjellige, og kunne være alt fra høyere realskoler (som i Trondheim, Bergen og Christiania), til høyere almueskoler.
Historie
Borgerskolen var basert på den tyske pedagogen Basedows ideer, som igjen var basert på datidens folkeopplysningsprinsipper - hvor blant annet fornuften og forståelsen spilte en større rolle enn utenatlæren. Borgerskolene gikk også under betegnelsen «eksperimentskolene» fordi de baserte seg på nye pedagogiske ideer og stadig forandret fagkretsen. Opprettelsen av borgerskolene var et fremskritt for folkeopplysningen – men bare for borgerklassens sønner. Skolen var en betalingsskole og dermed stengt for de ubemidlede. Borgerskolene ble drevet av private og var dermed ikke offentlige, men fra 1840-årene måtte skolene ha en offentlig godkjennelse.
Borgerskoler i Bergen
I 1806 ble Bergens første Borgerskole, Bergens Realskole, opprettet i lokalene til Seminarium Fredericanum (i dag barnehagen Bergen barneasyl). Borgerskolen var en realskole (må ikke forveksles med realskolen som ble etablert i mellomkrigstiden) for borgerskapet og betegnelsene går en del om hverandre i skriftlige kilder.
Skolemannen og dikteren Lyder Sagen (1777-1850) var en av drivkreftene bak opprettelsen av denne skolen, som skulle undervise i moderne fremmedspråk, historie, geografi, naturkunnskap og en rekke praktiske fag, som blant annet handelsfag. Det ble lagt vekt på elevenes fysiske fostring, noe som var nytt i den norske skole. Det skulle drives legemsøvelser, «voltigering», og elevene skulle lære å svømme. Bergens Realskole ble lagt ned i 1849.
Angående undervisningen skrev Sagen i sin Bergens Beskrivelse i 1824: «Undervisningsfagene var planmæssigen inddelte for hver Klasse, efter Lærlingernes Evne og Forkundskaber. Der blev undervist i Læsning (ordentlig og fornuftig læsning), i Religion (ikke hiin tankeløse Opramsen af dunkle Dogmer), i Regning (ikke mechanisk alene)…i Modersmaalet (for første Gang ordentlig i Bergen), i Tydsk (grundig og videnskabeligt); i Fransk og Engelsk; i Begyndelsesgrundene af Geometri og Naturvidenskaberne, i Kallegraphie og Tegning, og for første Gang her i Byen i Gymnastikk».
Da kjøpmann Hans Tanks døde i 1804 etterlot han et testamente hvor en del av hans formue skulle gå til opprettelsen av en realskole for borgerstanden, og der skulle også gis friplass til et gitt antall uformuende elever. Tanks skole startet som en borgerskole i 1850, men ble gjort om til en kommunal middelskole etter en ny lov i 1869. I dag er det en videregående skole, som holder til i Kong Oscarsgate. Skolen skal nå legges ned og elevene flyttes til Amalie Skram videregående skole som skal være klar for innflytting til skoleåret 2013–2014.
Det fantes også andre borgerskoler i Bergen, som Anderssons Institutt og Borgerskole, senere kalt Laadings skole. Skolene skiftet ofte navn ettersom hvem som drev skolen, og de skiftet også karakter; forberedelseskoler til høyere skole, realskole og middelskole. En del av dem varte bare en kort stund.
Bergen Byarkiv oppbevarer arkivemateriale etter Tanks skole fra perioden 1850-1979, men kun materiale fra årene 1850-1869 gjelder borgerskoleperioden.
Agora (band)
Agora er et meksikansk progressiv metal-band, etablert i 1995.
Transport-, Bygnings- og Boligministeriet
Transport-, Bygnings- og Boligministeriet er et dansk ministerium etablert 28. juni 2015 i forbindelse med Lars Løkke Rasmussens andre regjerings tiltreden. Ministeriet overtok oppgaver fra Transportministeriet og Klima-, Energi- og Bygningsministeriet.
Ministeriets sjef er transport-, bygnings- og boligminister Hans Christian Schmidt.
Aristobulus den yngre
Aristobulus den yngre var sønn av Aristobulus, sønn av Herodes den store, og Aristobulus' kusine og hustru Berenice.
Aristobulus den yngre hadde et vennskapelig forhold til keiser Claudius. Han hadde ikke et så godt forhold til sin bror Herodes Agrippa I, som ble konge.
Aristobulus ble gift med Jotapa, en datter av Sampsiceramus II av Emesa og dronning Jotapa. Aristobulus og Jotapa fikk en datter, som også het Jotapa. Hun var døv og stum.
Shelda Bede
Shelda Bede (født 1. januar 1973) er en brasiliansk sandvolleyballspiller.
Hun representerte Brasil under Sommer-OL 2004 i Athen, hvor hun tok sølv.
Hun tok også sølv under Sommer-OL 2000.
Stortingsvalget 1826
Stortingsvalget 1826 ble avholdt i 1826 i Norge som indirekte valg til det 5. ordentlige storting. Det 5. ordentlige storting var samlet 1. februar 1827 til 13. august 1827.
De samme representantene ble innkalt til det 3. overordentlige storting som var samlet fra 21. april 1828 til 8. juli 1828.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte tre hver av 51 stortingsrepresentanter. 15-24 valgmenn utpekte to stortingsrepresentanter. En krets med flere enn 24 valgmenn utpekte tre stortingsrepresentanter.
Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Holmestrand var egen valgkrets for første gang, men egen representant. Drammen hadde tre representanter mot tidligere to,
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Den totale folkemengden var anslått til 1 065 700. Det er beregnet at 62 899 hadde stemmerett. Det er ikke kjent hvor mange av disse som stemte. 321 valgting i landdistriktene utpekte totalt 738 valgmenn. 21 valgting i byene utpekte totalt 116 valgmenn. Valgmannstingene ble holdt i perioden 29. juni 1826 til 28. november 1826.
Politikk
Det 5. ordentlige storting vedtok Lov angaaende Almue-Skolevæsenet paa Landet.
Det 3. overordentlige Storting vedtok den første valgloven 24. juni 1828.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Tellef Dahll
Tellef Dahll (født 10. april 1825 i Kragerø, død 17. juni 1893 i Morgedal) var en norsk geolog.
Han tok cand.min. i 1846 i Christiania og ble i 1850 bestyrer av Neskilens jerngruver ved Arendal. I 1861 ble han geschworner i vestre søndenfjeldske distrikt og i 1872 bergmester på samme sted. Etter at Norges geologiske undersøkelser ble grunnlagt i 1858, ledet han, sammen med Theodor Kjerulf, den geologiske kartlegginga av Norge. Først arbeidet han på Sørlandet og senere i Nord-Norge. Han oppdaget mellom annet apatittforekomstene i Bamble og etablerte Ødegården Verk, gull i Finnmark, kull på Andøya og nikkelforekomstene på Senja.
The Romance of an American Duchess
The Romance of an American Duchess er en amerikansk stumfilm fra 1915.
Seven Summits
Seven Summits (norsk: De syv toppene) er de høyeste fjelltoppene på hvert av de syv kontinenter. Å bestige alle syv er betraktet som en utfordring innen fjellsport. Ideen om denne utfordringen ble første gang lansert av den amerikanske klatreren Richard Bass på 1980-tallet. Bass fullførte utfordringen som første person i verden 30. april 1985. Mer enn 350 personer har fullført utfordringen.
Bass- og Messner-listene
Den første listen som ble satt opp av Bass (Bass- eller Kosciuszko-listen) velger å la den høyeste fastlandstoppen i Australia, Mount Kosciuszko (2 228 m) representere det høyeste punkt på det australske kontinentet. Reinhold Messner satte opp en annen liste (Messner- eller Carstensz-listen) hvor han byttet ut Mount Kosciuszko med Ny-Guineas Puncak Jaya (Carstensz Pyramid) (4 884 m). Verken Bass' eller Messners liste har med Mont Blanc. Fra et tindebestigningssynspunkt er Messner-listen den mest utfordrende. Bestigningen av Carstensz Pyramid har mer karakter av ekspedisjon og klatring, mens bestigningen av Kosciuszko er en lett fottur. Kanadiske Pat Morrow, som var den første til å bestige samtlige topper på Messners liste, benyttet nettopp dette som argument for denne listen: han mente at klatringen var viktigere enn samlingen, og at en virkelig klatrers mål derfor måtte være det høyeste fjellet i Australasia.
Historie
Richard Bass, en American forretningsmann og amatøklatrer, satte seg som mål å bestige de høyeste toppene på hvert av de syv kontinenter, medregnet det Australske fastlandet. Han engasjerte David Breashears som fører på Everest, det vanskeligste av de syv, og fullførte bestigningen i 30. april 1985. Han var så medforfatter i en bok, Seven Summits, som beskrev denne oppgaven (se Bass m.fl. (1986)).
Reinhold Messner reviderte listen til Bass ved å erstatte Australia med Australia-New Guinea-kontinentet. Pat Morrow var den første til å ta i mot Messners utfordring, og avsluttet med å bestige Carstensz Pyramid den 7. mai 1986, fulgt hakk i hæl av by Messner selv som besteg Vinson den 3. desember 1986. Morrow er også den første som fullførte bestigningen av alle åtte toppene på begge listene.
I 1990 ble Rob Hall og Gary Ball de første som fullførte alle syv toppene på syv måneder. De benytte Bass-listen og begynte med Everest den 10. mai 1990 og avsluttet med Vinson den 12. desember 1990, bare timer før de syv månede utløp. Den første kvinnen som fullførte Bass- og Messner-listene var Junko Tabei som fullførte den 28. juli 1992 med bestigningen av Elbrus. Pr. mars 2007 har mer enn 198 tindebestigere klatret alle syv toppene på enten Bas- eller Messner-listen. Omtrent en tredjedel av disse har fullført bestigningen av alle 8 toppene på begge listene. Antallet fullførte bestigninger på begge listene ligger nokså nær hverandre, men to statistikere har antydet gradsforskjeller i de fysiske anstrengelsene.
Klatremessig utfordring
Den klatremessige utfordringen ved å bestige Seven Summits er tradisjonelt basert på enten Bass- eller Messner-listen. Det er alminnelig antatt at en stor del av de (198) tindebestigerne som har fullført Seven Summits like gjerne hadde besteget Mount Blanc.
Kritikk
Mange tindebestigere, utenom disse 198, tar mål av seg til å fullføre bestigningene på den ene eller begge disse listene, men kravene til fysisk form, de fysiske anstrengelsene og farene som ligger i dette er ofte mye større enn man forestiller seg. Populariseringen av the Seven Summits har ført til motforestillinger med argumenter som at det frister ambisiøse og uerfarne til å betale store summer til profesjonelle førere som lokker med the Seven Summits og at førerne derfor kan føle seg tvunget til å presse på for å fullføre detriment på bekostning av sine klienters helse og sikkerhet.